Sagredo participa en l'emotiva Caminada a la Verge dels Desemparats des de Paterna a la Basílica de València que va acabar amb una solemne recepció oficial al poble paterner
13/05/2025

# Sagredo participa en l'emotiva Caminada a la Verge dels Desemparats des de Paterna a la Basílica de València que va acabar amb una solemne recepció oficial al poble paterner

[![Sagredo participa en la emotiva Caminata a la Virgen de los Desamparados desde Paterna a la Basílica de València que terminó con una solemne recepción oficial al pueblo paternero](/images/noticias/2025/05/10204/10204_lg.jpg)](/images/noticias/2025/05/10204/10204_lg.jpg)

13.05.2025

Enguany, el lema del tradicional recorregut en honor a la Mareta ha sigut dedicat en ‘Homenatge als afectats per la dana i el voluntariat’

Una nodrida representació del poble paterner i veïns de municipis confrontants van participar en l'emotiva Caminada de la Verge dels Desemparats, que organitza l'Associació Amics del Camí de Paterna amb la col·laboració de l'Ajuntament i que va tindre lloc en la matinada del dissabte 10 al diumenge 11 de maig, sota el lema ‘Homenatge pels afectats de la dana i el voluntariat’.

Amb motiu de la celebració de la festivitat de la patrona de tots els valencians, l'Alcalde de Paterna i Senador per València, Juan Antonio Sagredo va assistir a este tradicional acte acompanyat de representants i el President de l'entitat, Jesús Fernández, a més de la congregació de caminantes de diferents poblacions que amb fervor van voler realitzar el tradicional recorregut que va arrancar a les 3.00 de la matinada des del monument situat en l'Avinguda de Vicente Mortes de la ciutat fins a la Basílica de València.

Un itinerari que va estar amenitzat per la música de la Banda de Tambors i Cornetes de la Coma fins a finalitzar en la Basílica de València on es va comptar amb una solemne recepció oficial al poble que amb devoció van voler rendir homenatge a la Geperudeta en esta data tan assenyalada.

Abans de començar la Caminada, els caminants congregats en este emblemàtic espai van abrigallar en un emotiu acte a diversos familiars que han sol·licitat enguany oferir els seus xiquets/as a la Verge amb el lliurament d'uns diplomes commemoratius a càrrec del primer edil i del president de l'Associació Amics del Camí Verge dels Desemparats de Paterna.